Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl Europos parlamento ir Tarybos direktyvos nustatančios Bendrijos veiksmų pagrindus siekiant tausiojo pesticidų naudojimo iš dalies keičianti(S) Komisijos pasiūlymą pagal EB sutarties 250 straipsnio 2 dalį /* KOM/2009/0063 galutinis - COD 2006/0132 */





[pic] | EUROPOS BENDRIJŲ KOMISIJA | Briuselis, 16.2.2009 KOM(2009) 63 galutinis 2006/0132 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl EUROPOS PARLAMENTO IR TARYBOS DIREKTYVOS nustatančios Bendrijos veiksmų pagrindus siekiant tausiojo pesticidų naudojimo IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2006/0132 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl EUROPOS PARLAMENTO IR TARYBOS DIREKTYVOS nustatančios Bendrijos veiksmų pagrindus siekiant tausiojo pesticidų naudojimo 1. Bendrosios aplinkybės Procedūra 2006 m. liepos 14 d. Komisija pateikė Pagrindų direktyvos dėl tausaus pesticidų naudojimo pasiūlymą Europos Parlamentui ir Tarybai patvirtinti taikant bendro sprendimo procedūrą, kaip nustatyta EB sutarties 251 straipsnyje. 2007 m. kovo 14 d. nuomonę pateikė Europos ekonomikos ir socialinių reikalų komitetas. 2007 m. vasario 13 d. nuomonę priėmė Regionų komitetas. 2007 m. spalio 23 d. Europos Parlamentas priėmė poziciją per pirmąjį svarstymą. 2007 m. gruodžio 17 d. Taryba pasiekė politinį susitarimą dėl pasiūlymo ir 2008 m. gegužės 19 d. priėmė bendrąją poziciją. 2009 m. sausio 13 d. Europos Parlamentas priėmė poziciją per antrąjį svarstymą. 2. Komisijos pasiūlymo tikslas Pasiūlymo tikslas – panaikinti dabartinę teisės aktų sistemos spragą, susijusią su pesticidų naudojimo Bendrijos lygmeniu etapu, ir numatyti bendras būtiniausias pesticidų naudojimo taisykles, siekiant sumažinti pavojų žmonių sveikatai ir aplinkai. Siūloma Pagrindų direktyva dėl tausaus pesticidų naudojimo (COM (2006) 373 galutinis) ir Reglamento dėl augalų apsaugos produktų pateikimo į rinką pasiūlymas (COM (2006) 388 galutinis) yra pagrindinės teisinės priemonės, į kurias įtrauktos Tausiojo pesticidų naudojimo teminėje strategijoje (COM (2006) 372) siūlomos priemonės. 3. KOMISIJOS PASTABOS 3.1 Bendrosios pastabos 2009 m. sausio 13 d. plenarinėje sesijoje Europos Parlamentas priėmė kompromisinį paketą, suderintą su Taryba tam, kad per antrąjį svarstymą būtų galima pasiekti susitarimą. Tie pakeitimai iš esmės susiję su šiais dalykais: - tikslų mažinti pavojų bei naudojimą nustatymu nacionaliniuose veiksmų planuose ir atskaitomybės Komisijai reikalavimais; - gyventojų ir pašalinių asmenų apsaugos stiprinimu; - pesticidų platinimo neprofesionaliems naudotojams reikalavimais; - informacijos apie reguliariai pesticidų poveikį patiriančių žmonių apsinuodijimo atvejus rinkimo sistemų kūrimu; - prašymų purkšti iš lėktuvo tvarkymu; - pesticidų naudojimu konkrečiose vietovėse. Komisija pritaria kompromisiniam paketui, nes jis atitinka pasiūlymo bendrąjį tikslą ir bendrąsias ypatybes. 3.2 Iš dalies pakeistas pasiūlymas Pagal EB sutarties 250 straipsnio 2 dalį Komisija iš dalies keičia savo pasiūlymą taip, kaip išdėstyta pirmiau.